Screenshot ta' tastiera Maltija .td_uid_2_60b6718ed82f4_rand.td-a-rec-img{text-align:left}.td_uid_2_60b6718ed82f4_rand.td-a-rec-img img{margin:0 auto 0 0} Illum tnediet konsultazzjoni preliminari mas-suq għal ċekkjatur tal-ortografija u tal-grammatika Maltija. Il-Ministru għall-Wirt Nazzjonali José Herrera ħabbar dan illum. L-iskop ta' din il-konsultazzjoni hu li tidentifika soluzzjonijiet diġitali potenzjali u operaturi ekonomiċi fis-suq li jistgħu jipprovdu ċekkjatur tal-ortografija u l-grammatika tal-Malti. Herrera spjega li "l-konsultazzjoni preliminari hija mibnija li tħares lejn il-futur, u għalhekk bħala parti integrali qegħdin nisħqu fuq l-użu tal-Intelliġenza Artifiċjali. Fuq kollox irridu soluzzjoni li tpoġġi fiċ-ċentru tagħha lit-tfal u ż-żgħażagħ tagħna, il-ħaddiema u l-professjonisti, u lil kull persuna li tgħożż il-lingwa Maltija." DOI: Kevin Abela Dan iċ-ċekkjatur ilu mwiegħed mill-2016. Fil-baġit tal-2019, il-Ministru għall-Finanzi ta' dak iż-żmien Edward Scicluna ħabbar li dik is-sena kellu jibda l-proċess għal ċekkjatur tal-Malti għall-użu online. Kien stmat li dan jiswa mat-€8 miljun. Fil-baġit tal-2019 €8 miljun għal ċekkjatur bil-Malti onlajn Ftit tax-xhur qabel, il-Ministru għall-Edukazzjoni ta' dik il-ħabta Evarist Bartolo qal lil Newsbook.com.mt li ċ-ċekkjatur tal-ilsien Malti kien għadu ma ġiex implimentat għax jiswa ħafna flus, u qal li ssemmew €7 miljun, anke €9 miljun għalih. Barra minn hekk, qal li "ċekkjatur qatt mhu lest għax il-lingwa hija ħajja," filwaqt li rappreżentant tal-Kunsill Nazzjonali tal-Ilsien Malti qal lil Newsbook.com.mt li fl-aħħar evalwazzjoni tiegħu, iċ-ċekkjatur kien "korrettissimu." Il-Ministru Evarist Bartolo fl-2019 Filmat: "Iċ-ċekkjatur għadu ma ħariġx għax jista' jiswa sa €9 miljun" – Il-Ministru Il-Ministru Herrera llum irringrazzja lill-Kunsill Nazzjonali tal-Ilsien Malti għal kemm jirsisti għall-ilsien Malti, kif ukoll lill-kumitat li qed imexxi l-ħidma marbuta maċ-ċekkjatur, li jinkludi l-Uffiċjal Ewlieni tal-Informazzjoni tal-Ministeru Donald Mangion, u rappreżentanti mill-Awtorità Maltija għall-Innovazzjoni Diġitali (MDIA), mill-Ministeru għall-Edukazzjoni, u mill-Aġenzija Maltija tal-Informazzjoni Teknoloġika (MITA). Għal aktar tagħrif, wieħed jista' jżur dan is-sit. Dawk kollha interessati għandhom idaħħlu l-offerta tagħhom mis-sit tal-e-tenders mhux aktar tard mit-30 ta' Ġunju f'nofsinhar. L-ewwel aħbar fuq iċ-ċekkjatur fl-2016 ​Il-Gvern se jgħin biex jinħoloq ċekkjatur għall-Malti .td_uid_3_60b6718ed85a1_rand.td-a-rec-img{text-align:left}.td_uid_3_60b6718ed85a1_rand.td-a-rec-img img{margin:0 auto 0 0}